પોરબંદર: પોરબંદરની 2 બોટ અને ઓખાની 1 બોટનું 18 માચ્છીમારો સાથે પાકિસ્તાન મરીન સિક્યુરીટી એજન્સીએ અપહરણ કર્યું છે. 15 ઓગષ્ટથી માચ્છીમારીની સીઝન શરૂ થઈ છે. માચ્છીમારીની સીઝનનો પ્રારંભ થતા જ પોરબંદર સહિત દરિયાઈ પટ્ટીના માચ્છીમારોએ માચ્છીમારી માટે સમુદ્રમાં પ્રયાણ કર્યું છે. તમામ બોટ માચ્છીમારી માટે સમુદ્રમાં પ્રવેશ કરી ચૂકી હોય અને સીઝનના પ્રારંભમાં જ પુષ્કળ પ્રમાણમાં માછલીઓની આવક થતી હોય છે. આ સમયે જ પાકિસ્તાને વધુ એક વખત નાપાક હરકત કરી છે અને 3 બોટ સાથે 18 ભારતીય માચ્છીમારોને બંધક બનાવ્યા છે.